**TrackIT – Online „Bullet Journal” Programterv**

Az oldal neve: **TrackIt**

**Fejlesztők:**

* Beréti Zsófia
* Dudás Levente
* Somodi Konrád

**1. Bevezetés**

A *TrackIt* webalkalmazás egy olyan platform, amely a személyes és szakmai élet megszervezésére kínál komplex megoldásokat. Az alkalmazás alapja a hagyományos „Bullet Journal” és az időmenedzsment modern digitális eszközei, melyek segítségével a felhasználók hatékonyabban kezelhetik napi feladataikat és hosszú távú céljaikat. A projekt célja, hogy olyan intuitív és személyre szabható eszközt hozzon létre, amely megkönnyíti a mindennapi teendők kezelését, miközben ösztönzi a felhasználók fejlődését.

A fejlesztés során nagy hangsúlyt fektetünk a technológiai innovációkra, mint például az automatizált visszajelzésekre és az adatvizualizációra, valamint arra, hogy a felhasználói élményt olyan funkciók támogassák, amelyek a modern életstílushoz igazodnak. Az alkalmazás nemcsak az egyéni hatékonyságot célozza, hanem közösségi moduljai révén lehetőséget nyújt a közös motiváció és a tapasztalatmegosztás elősegítésére is.

**2. Projektcélok**

A*TrackIt* fejlesztése több különböző cél elérésére irányul, melyek mind a felhasználói élmény gazdagítását, mind a technológiai innováció előmozdítását célozzák.

**2.1. Személyre szabható funkciók:** Az alkalmazás moduláris felépítésének köszönhetően minden felhasználó saját igényei szerint alakíthatja ki a platformot a már létező modulok segítségével. Ez azt jelenti, hogy az eszköz egyaránt támogathatja a produktivitást, a mentális egészséget, vagy akár a kreatív projekteket.

**2.2. Adatvezérelt döntéshozatal támogatása:** Az alkalmazás részletes adatokat gyűjt a felhasználók szokásairól és céljairól, ezeket elemzi, és vizuálisan ábrázolja. Ez lehetővé teszi a felhasználók számára, hogy felismerjék azokat a mintákat, amelyek pozitívan vagy negatívan befolyásolják életüket, és ezek alapján javítsák rutinjaikat.

**2.3. Közösségi élmény fokozása:** Az alkalmazás közösségi funkcióinak célja, hogy a felhasználók ne csupán egyedül, hanem egy támogató közösség részeként éljék meg a személyes fejlődésüket, és hogy ezen közösségi elemek motiválják őket a kitűzött céljaik elérésében. A következő konkrét elemek biztosítják a közösségi élmény növelését:

**2.4. Csoportos kihívások**

A csoportos kihívások egy nagyszerű módja annak, hogy a felhasználók közösen dolgozzanak ki és érjenek el célokat. Ezek a kihívások lehetnek:

**Képességfejlesztő kihívások:** A felhasználók csapatokban dolgozhatnak egy-egy készség elsajátításán, mint például új nyelv megtanulása, napi 30 perc testmozgás, vagy produktivitás növelése. A csoportos feladatok növelhetik a kihívás élményét, mivel minden résztvevő elkötelezett a közös cél elérése érdekében.

**Motivációs célok:** Célok, mint például heti három nap edzés vagy napi 5 perc meditáció, amelyek közösségi szinten is nyomon követhetők. A csoportban való részvétel segíthet abban, hogy mindenki fenntartsa a lelkesedését és kitartson.

**Jutalmazási rendszer:** A kihívásokhoz kapcsolódóan a sikeres teljesítést követően virtuális jutalmak (például jelvények, ranglisták) kaphatók. Ez növeli a kihívásokhoz való elköteleződést és versenyszellemet.

**2.5. Felhasználói visszajelzések és közvélemény-kutatások**

A **felhasználói élmény folyamatos javítása** érdekében az alkalmazás lehetőséget ad arra, hogy a felhasználók véleményt nyilvánítsanak a szolgáltatásról.

Egy meghatározott számú bejelentkezés után (**15 alkalom**) automatikusan felugró kérdőív jelenhet meg a felhasználó számára, amelyben értékelheti a felhasználói élményét, az alkalmazás funkcionalitását és dizájnját. A kérdőív egyszerű, gyors és intuitív módon lehetőséget ad arra, hogy a felhasználó **csillagokkal** nyújtson visszajelzést. Három kérdést kell megválaszolnia: „*Hány csillagra értékelnéd az alkalmazás felhasználói felületét?*”, „*Mennyire tudtad nyomon követni a teendőidet?*”, vagy „*Mennyire találod hasznosnak a weboldalunkat??*”.

**2.5.1.** **Gamifikációs elemek bevezetése:** A *TrackIt* különféle jutalmazási rendszereket alkalmaz, hogy növelje a felhasználói elköteleződést. A gamifikáció, például a **jelvények** és **pontok megszerzése**, nemcsak szórakoztatóvá teszi a napi tevékenységek nyomon követését, hanem segít a pozitív szokások kialakításában is.

**3. Célközönség**

A *TrackIt* rendkívül széles célcsoportot céloz meg, hiszen az alkalmazás különböző moduljai és testreszabhatósága szinte mindenki számára relevánssá teszi azt.

**3.1. Diákok:** A **diákok számára** az alkalmazás segíthet **az iskolai feladatok, tanulmányi célok és vizsgák kezelésében**. Az **időmenedzsment** és a **szokáskövetés** különösen fontos ebben az életszakaszban, hiszen ezek alapozzák meg a sikeres tanulmányokat és karrierépítést.

**3.2. Fiatal szakemberek:** Az alkalmazás ideális azok számára, akik **szakmai céljaikat kívánják hatékonyan menedzselni**. Az **időhatékony tervezés**, a **célkitűző modulok** és a v**isszajelzések** biztosítják, hogy a felhasználók képesek legyenek megbirkózni a munkahelyi kihívásokkal.

**3.3. Családos felhasználók:** Azok számára, akik **családi teendőiket szeretnék rendszerezni**, a *TrackIt* különösen hasznos lehet. Az események és **feladatok színkódos rendszere megkönnyíti a családi élet szervezését**.

**4. Funkciók részletes specifikációja**

**4.1. Alapfunkciók**

Az alapfunkciók az alkalmazás gerincét képezik, és biztosítják, hogy a felhasználók a mindennapi teendőiket könnyedén kezelhessék.

**4.1.1. Naptár és tervező modul**

A felhasználók **napi**, **heti** és **havi** **nézetek** között váltogathatnak, hogy az adott időkerethez igazíthassák terveiket. Ez a funkció különösen hasznos azoknak, akik egyszerre több projektet kezelnek.

Az eseményekhez **színkódos címkék** rendelhetők, amelyek segítenek vizuálisan rendszerezni a feladatokat és az eseményeket. Ez megkönnyíti a prioritások meghatározását és a különböző élethelyzetek kezelését.

**4.1.2. Szokáskövető**

A felhasználók napi szinten rögzíthetik szokásaikat, mint például az **edzés**, a **vízfogyasztás** vagy a **meditáció**. Ezek a szokások egy egyszerű és átlátható kezelőfelületen érhetők el, amely gyors betekintést nyújt a fejlődésről.

Az alkalmazás emlékeztető funkcióval (bejelentkezést követően egy pop-up ablak jelenik meg) támogatja a szokások fenntartását, ami különösen hasznos azok számára, akik új rutinokat szeretnének kialakítani.

Az időszakos jelentések grafikonok és táblázatok formájában mutatják be az előrehaladást, így a felhasználók könnyen nyomon követhetik, hogyan változik a teljesítményük az idő múlásával.

**4.2. Haladó funkciók**

A haladó funkciók célja, hogy az alapfunkciókon túlmutató megoldásokat kínáljanak a professzionális felhasználók számára, valamint támogassák a komplexebb igényeket (Premium tagság fejében, ez a *TrackIt+* csomag).

A *TrackIt+* modulok a következők:

**4.2.1. Projektmenedzsment modul**

Ez a modul lehetőséget biztosít a feladatok hierarchikus rendszerezésére, ahol a fő feladatok alfeladatokra bonthatók. Ez segíti a nagyobb projektek átláthatóságát és a hatékonyabb munkaszervezést.

A **kanban-tábla** nézet vizuálisan ábrázolja a feladatok állapotát, így a csapattagok gyorsan áttekinthetik, mi van **folyamatban**, **mi vár jóváhagyásra**, és mi van már **teljesítve**.

* + 1. **Időkövetési és termelékenységi analitika**

Az alkalmazás lehetővé teszi, hogy a felhasználók manuálisan rögzítsék, mennyi időt töltenek különböző tevékenységekkel. Ez különösen hasznos azoknak, akik óradíjas alapon dolgoznak, vagy akik szeretnék pontosabban nyomon követni és optimalizálni az időmenedzsmentjüket.

Az automatikusan generált heti és havi jelentések bemutatják, mely területeken lehetne javítani az időkihasználást, és kiemelik a legproduktívabb időszakokat.

**4.3. Közösségi modulok**

* + 1. **Közös projektek és csoportos feladatok**

A felhasználók csoportokat hozhatnak létre, ahol megoszthatják egymással projektjeiket és feladataikat. Ez ideális megoldás csoportos munkákhoz, például iskolai projektekhez vagy munkahelyi csapatfeladatokhoz.

Közös naptár fogja segíteni a csapatok kommunikációját és a határidők betartását.

A csoportos visszajelzés funkció lehetővé teszi, hogy a csapattagok értékeljék egymás munkáját, és építő jellegű kritikát adjanak.

A fent említett funkciók **kizárólag** *TrackIt+* tagsággal érhetők el!

**4.3.2. Támogatás az üzenőfalon**

**A beépített üzenőfalak:**

Lehetőséget biztosítanak a felhasználóknak arra, hogy tapasztalatokat osszanak meg, kérdéseket tegyenek fel, és tanácsokat kapjanak.

**4.4. Gamifikáció**

**4.4.1. Jutalomrendszer**

Az alkalmazás különféle jelvényeket és pontokat kínál a teljesített feladatokért, az új szokások kialakításáért vagy a közösségi aktivitásért.

A felhasználók ranglistákon versenyezhetnek, amelyek serkentik az elköteleződést és növelik a motivációt.

* + 1. **Személyes célkitűzések és napi bónuszok**

Az alkalmazás napi bónuszokat kínál azoknak, akik rendszeresen használják, például „10 nap folyamatos szokáskövetés” vagy „3 új cél elérése egy hónapon belül”.

Az egyéni célok teljesítéséért külön jutalmak járnak, ami ösztönzi a felhasználókat a további fejlődésre.

**5. Műszaki követelmények**

**5.1. Frontend**

**A frontend fejlesztéséhez modern technológiákat alkalmazunk:**

**5.1.1. Technológia: Angular keretrendszer**, amely gyors és dinamikus felhasználói élményt biztosít. Komplex alkalmazásokhoz kiváló, emellett stabil és skálázható, emiatt nagy projektek kezelésére is alkalmas. A fejlesztési környezethez **Visual Studio Code-ot** használunk, amely kényelmes, könnyen testreszabható és széleskörű bővítményekkel segíti a munkát. A projektben alkalmazott programozási nyelvek közé tartozik a **JavaScript**. Az **SCSS** segítségével a stílusok kezelése egyszerűbbé válik, és biztosítja a reszponzív, dinamikus megjelenítést.

**5.1.2. Reszponzív kialakítás:** A felület optimalizálása minden eszközre, legyen szó mobiltelefonról, tabletről vagy asztali számítógépről.

**5.2. Backend**

A backend alapját olyan technológiák képezik, amelyek garantálják az adatbiztonságot és a stabil működést:

* + 1. **Technológia**: **Node.js** a gyorsaságért és a skálázhatóságért, valamint **MySQL** az adatok hatékony tárolására.
    2. **Biztonság**: HTTPS protokoll, titkosított adatátvitel, és kétfaktoros hitelesítés.

**5.3. Adatbázis-kezelés**

Az adatbázis-struktúra biztosítja, hogy az adatok tárolása és lekérdezése gyors és hatékony legyen. Az alábbiakat alkalmazzuk:

* + 1. **Adatbázis típusa**

**MySQL-t** választottunk, ami ideális a **dinamikus** és **változó adatstruktúrák számára**, mint például a felhasználói preferenciák vagy az aktivitási naplók.

A **MySQL** dokumentum-alapú rendszere megkönnyíti az adatok olvasását és írását, különösen összetett JSON-adatok esetén.

**6. Minőségbiztosítás és tesztelési terv**

A projekt sikeres megvalósításának kulcsfontosságú része a tesztelési fázis. Az alkalmazás megbízhatóságának biztosítása érdekében átfogó tesztelési stratégiát alkalmazunk.

**6.1. Egységtesztek**: Minden egyes komponens működését külön teszteljük, például a feladatkezelés vagy a naptármodul helyes működését.

**6.2. Integrációs tesztek:** A frontend és a backend közötti kapcsolatot teszteljük, hogy az adatáramlás zökkenőmentes legyen.

**6.3. Scenario-alapú teszt:** Előre meghatározott valós élethelyzetek alapján próbáljuk ki az alkalmazást, például egy felhasználó új projektet indít és hozzáadja csapattársait

**7. Telepítési és üzemeltetési terv**

A telepítési és üzemeltetési terv biztosítja, hogy az alkalmazás zökkenőmentesen induljon el, és hosszú távon is fenntartható legyen.

**7.1.1. Fejlesztési környezet**

**Verziókezelés:** A **GitHub**-on tárolt kódot pull requestekkel ellenőrizzük és integráljuk a fő ágba.

* + 1. **Tesztkörnyezet**

A **staging** környezet tükrözi az éles környezetet, így biztonságosan kipróbálhatók az új funkciók, mielőtt a végfelhasználókhoz kerülnének.

**8. Adatok archiválása**

* 1. Régebbi adatok archiválása és hatékony kezelése érdekében különálló adatbázist hozunk létre, amely hosszú távon is biztosítja az adatok elérhetőségét.

**9. Következtetések**

A *TrackIt* webes alkalmazás átfogó megoldást nyújt a személyes és csapatmunkához szükséges idő- és feladatkezelésre. A projekt alapját modern technológiák, részletesen kidolgozott funkciók és **robusztus** biztonsági megoldások adják. A folyamatos fejlesztésre és skálázhatóságra való fókuszálás garantálja, hogy a rendszer hosszú távon is megfeleljen a felhasználói igényeknek. A következetesen alkalmazott minőségbiztosítási és üzemeltetési gyakorlatok pedig biztosítják a rendszer stabil működését.

**Az oldal felépítése**

**1. Bejelentkezés**

A bejelentkezési oldalon a felhasználók az általuk regisztrált e-mail címüket és jelszavukat adják meg, hogy hozzáférjenek saját profiljukhoz. Ha a felhasználó elfelejtette jelszavát, itt van lehetőség a jelszó visszaállítására. Aki már rendelkezik fiókkal, bejelentkezés után az üzenőfal oldalra irányítjuk át, aki viszont még nem rendelkezik fiókkal, azt a bejelentkezés alatti „regisztrálj most” szöveggel ellátott gomb átirányítja a regisztráció oldalra.

**2. Regisztráció**

A regisztrációs oldal célja, hogy az új felhasználók létrehozhassák saját fiókjukat. Itt találhatóak azok az alapvető mezők, mint a név, e-mail cím, jelszó és jelszó megerősítés. A regisztrációs folyamat befejezését követően az újonnan regisztrált felhasználót átirányítjuk az üdvözlő oldalra.

A jelszónak ezeknek a feltételeknek kell megfelelnie:

* Tartalmazzon legalább nyolc karaktert, beleértve legalább egy számot, és tartalmaz kis- és nagybetűket is.

**3. Elfelejtett jelszó oldal**

A felhasználóknak be kell írniuk regisztrált e-mail címüket, amelyre egy jelszó-visszaállító linket küldünk. A felhasználó ezen a linken keresztül létrehozhat egy új jelszót, és újra hozzáférhet a fiókjához. A link időkorlátos lesz, a limit 15 perc lesz, ezután a hivatkozás használhatatlanná válik. Sikeres jelszó visszaállítás után a bejelentkezés oldalra irányítjuk a felhasználót.

**4. Üdvözlő oldal (Get Started)**

Kizárólag új felhasználó regisztráció után az üdvözlő oldal jelenik meg. Korábban regisztrált felhasználó az üzenőfal oldalra kerül. Ez egy elsődleges indító oldal, amely segít az új felhasználóknak megérteni az alkalmazás működését. Itt a felhasználók elkészíthetik az első hónapjukat, kitűzhetik első céljaikat és hozzákezdhetnek az alkalmazás különböző funkcióinak használatához. A regisztrációt követően a felhasználók itt találják meg a kezdő lépéseket, hogy testre szabják a TrackIt élményt. Az oldal menete a következő:

1. Rövid ismertető az oldal használatáról, menüpontok vázlatos elmagyarázása
2. Az első ToDo List és Kanban tábla létrehozása
3. Ezután az első hónap létrehozása a naptárban
4. Get Started lezárása, ezek után a felhasználót az üzenőfalra irányítja az oldal

**5. Üzenőfal**

Az üzenőfal oldal lehetőséget biztosít a felhasználóknak, hogy közösségi beszélgetésekben vegyenek részt, kérdéseket tegyenek fel, vagy megosszák tapasztalataikat bejegyzések formájában. A bejelentkezett felhasználók kommenteket, kedveléseket fűzhetnek emotikonok segítségével. (emoji)

**6. Saját profil**

Statisztika: A teljesítményeid és eredményeid megtekintése.

Adatok módosítása: Személyes adataid szerkesztése (email cím, név, jelszó, profilkép).

Értesítések megjelenítésének kezelése.

Jelvények: Az elért jelvényeid megtekintése.

Barátok: Barátok kezelése és követési kérelmek kezelése.

**Feladatok teljesítése**:

* Elvégzett feladatok száma: 120
* Elmaradt feladatok száma: 5
* Teljesítési arány: 96%

**Szokások követése**:

* Edzés: Heti átlag 4 alkalom
* Vízfogyasztás: Napi 2 liter átlag
* Meditáció: 15 perc naponta, 90%-os teljesítettség

**Kihívások és eredmények**:

* + "Heti 3 új feladat" kihívás teljesítése: 90%
  + "30 napos produktivitási kihívás": 25 nap teljesítve

**Jutalom és ranglisták**:

* + Jutalom: 10 produktivitási pont, 3 új jelvény
  + Legjobb rang: "Super Achiever" (2000 pont)
  + Legjobb heti teljesítmény: 100%-os célmegvalósítás

Ezek a statisztikák segíthetnek a felhasználóknak abban, hogy átfogó képet kapjanak a teljesítményükről és motiválják őket a fejlődésre.

**7. Kihívás oldal**

A kihívás oldalon a felhasználók más által kreált kihívásokhoz csatlakozhatnak, vagy saját kihívásokat indíthatnak. Az oldal lehetőséget biztosít a célok nyomon követésére és azok sikeres teljesítésének ösztönzésére. A kihívások tartalmazzák napi, heti vagy havi célokat, és közösségi szinten is elérhetők, hogy a felhasználók együtt dolgozhassanak a céljaik elérésén. A kihívások alatt kommentek formájában csoportos csevegést végezhetnek.

Saját kihívás létrehozása esetén a már előre elkészített sablont használhatja a felhasználó, amely ezeket a pontokat tartalmazza: Cél, időtartam, jutalom - pontrendszer. Egyetlen előre elkészített populáris kihívás a „30 napos edzés kihívás”.

**30 Napos Edzés Kihívás**

* Cél: Az adott kihívás neve, jelen esetben „30 Napos Edzés Kihívás”.
* Leírás: Rövid ismertető az adott kihívásról.
* Időtartam: A felhasználó által kiválasztott idő
* Jutalom: x produktivitási pont és egy speciális jelvény jár a teljesített kihívásért.
  + 15 nap után: 50 pont
  + 30 nap után: 100 pont és „GYM rat” jelvény

**8. Havi Tervező (Nézet/Módosítás) (Itt tartunk)**

A „Havi Tervező” egy naptár nézetben fog megjelenni. Lehetőséget biztosít a felhasználók számára, hogy havi szinten tervezzék meg feladataikat, eseményeiket és céljaikat. Az oldal felhasználóbarát felületet biztosít a teendők és határidők könnyű nyomon követésére. A felhasználók ezen az oldalon színkódos címkéket rendelhetnek az eseményekhez. A különböző kihívásokhoz és szokáskövetőkhöz rendelt szín szerinti téglalapok jelennek meg a nap jobb alsó sarkában. A tervezőt havi szinten nézhetik meg és módosíthatják.

**9. Különböző trackerek (szokáskövetők)**

Ez az oldal lehetőséget ad a felhasználóknak, hogy nyomon követhessék egyéni szokásaikat és aktivitásaikat. Három előre elkészített tracker lesz (edzéskövető, vízfogyasztás követő, alváskövető), továbbá lesz egy előre elkészített sablon, amely a felhasználó igényei szerint felhasználható. Az adatok vizuálisan jelennek meg grafikonokon, így a felhasználók könnyen láthatják fejlődésüket.

**1. Edzéskövető**

**Szokás:** 30 perces edzés minden nap.

**Adatok:** A felhasználó megadja, hogy az adott nap teljesítette-e az edzést, vagy akár az edzés típusát (kardió, súlyzós, jóga stb.).

**Vizualizáció:**

* + **Grafikon:** Egy heti vonaldiagram mutatja, hogy hány percet edzett naponta.
  + **Célállapot:** Egy heti célvonal jelöli az elvárt napi 30 percet.
  + **Naptár:** Egy színes naptárban zölddel jelölt napok a teljesítést, pirossal a kihagyott napokat mutatják.

**2. Vízfogyasztás Követő**

**Szokás:** Napi 2 liter víz elfogyasztása.

**Adatok:** A felhasználó óránként rögzítheti a vízfogyasztást, például 250 ml-es lépésekkel.

**Vizualizáció:**

* + **Sávdiagram:** A hónap napi vízfogyasztását összehasonlító sávok, amelyek kiemelik, ha egy adott nap túlteljesítette a célt.

**3. Alváskövető**

**Szokás:** Napi 7-8 óra alvás.

**Adatok:** A felhasználó rögzíti, hogy mikor feküdt le és mikor kelt fel. Az applikáció automatikusan számítja az alvásidőt.

**Vizualizáció:**

* + **Heti átlag:** Egy szöveges doboz heti átlag alvásidőt számol ki (pl. "Heti átlag: 7 óra 15 perc").
  + **Naptár nézet:**
* A heti alvásidők egy naptárban jelennek meg, napokra bontva.
* Színkódok jelzik az alvásidőt az alábbi intervallumok szerint:
  + **0–2 óra:** Piros
  + **3–4 óra:** Narancssárga
  + **5–6 óra:** Sárga
  + **7–8 óra:** Zöld
  + **8+ óra:** Kék

**4. Egyéni Szokáskövető**

**Szokás:** A szokás neve

**Adatok:** A felhasználó minden olvasási alkalom időtartamát rögzíti.

**Vizualizáció:**

* + - **Haladási grafikon:** Egy heti sávdiagram mutatja az olvasással töltött perceket naponta.

**11. Barátok lista**

A barátok lista oldalon megjelennek azok a felhasználók, akik kölcsönösen bekövették egymást. A felhasználók mellett megtalálható lesz egy kis gomb, amely a „barát törlése” funkciót fogja ellátni.

Barát hozzáadási lehetőségek:

* Barát hozzáadása kihívás alatt: Barátot úgy adhatsz hozzá, hogy a kihívás alatti tagok listájában a tag neve mellett található „Követés” gombra kattintasz.
* Barát hozzáadása hírfolyamon keresztül: Ha a hírfolyamon rákattintasz valakinek a profiljára, ott is lehetőséged van barátként hozzáadni őt.

A követési kérelmeket a profilod „Barátok” menüpontjában tudod elfogadni vagy elutasítani.

Csak azokkal tud a felhasználó chatelni, akik a barátaid.

**12. Chat**

A chat oldal lehetőséget biztosít a felhasználók számára, hogy gyorsan és kényelmesen kommunikáljanak barátaikkal. Az oldal tartalmazza a csevegési előzményeket és lehetőséget biztosít a szorosabb együttműködésre, amely segíthet a célok elérésében.

**13. Kanban tábla és „ToDo” oldal**

**Új Teendők Felvétele és Kezelése a „ToDo” segítségével:**

Az oldal tetején található egy **teendőfelvételi mező**, ahol a felhasználók új feladatokat adhatnak hozzá.

* + **Feladat címe**: Rövid, tömör megnevezés.
  + **Leírás (opcionális)**: További részletek a feladatról.
  + **Határidő**: Az feladatot a megadott határidőn belül kell elvégezni.
  + **Prioritás**: A prioritás a feladatok fontossági és sürgősségi sorrendjét határozza meg, amely segíti a felhasználót abban, hogy a legkritikusabb teendőkkel foglalkozzon először.

**Alacsony prioritás (zöld)**

* Ezek a feladatok nem sürgősek, és általában kevésbé fontosak.

**Közepes prioritás (sárga)**

* Ezek a feladatok fontosak, de nem feltétlenül időérzékenyek.

**Magas prioritás (piros)**

* Ezek a feladatok sürgősek és kritikusak, azonnali figyelmet igényelnek.

A Kanban tábla oldalon a felhasználók vizuálisan nyomon követhetik projektjeiket és feladataikat. A feladatokat különböző oszlopokba rendezhetik: "Teendők", "Folyamatban" és "Befejezett" oszlopokba. Ez segít a felhasználóknak átlátni a projektjeik előrehaladását. A különböző teendőket „Drag and Drop” megoldással végezhetik el. Ennek az oldalnak az elején tudunk felvenni és törölni új teendőket. A kanban tábla felett található egy gomb, amellyel a már befejezett feladatokat törölni lehet.

**Oszlopok és Feladatok:**

1. **Teendők:**

"Weboldal dizájn koncepció kidolgozása"

"Szöveges tartalom összeállítása"

"Kapcsolatfelvétel tárhelyszolgáltatóval"

"Funkcionalitás igények meghatározása"

"Aloldalak listájának elkészítése"

1. **Folyamatban:**

"Weboldal dizájn koncepció kidolgozása" → Egy tervező már dolgozik a vázlaton.

"Kapcsolatfelvétel tárhelyszolgáltatóval" → Az ügyfélkapcsolati csapat már kapcsolatba lépett a szolgáltatóval, jelenleg ajánlatra várnak.

1. **Befejezett:**

"Funkcionalitás igények meghatározása" → A projektcsapat elfogadta és jóváhagyta a szükséges funkciók listáját.

"Aloldalak listájának elkészítése" → A lista elkészült, és továbbítva lett a fejlesztőknek.

**14. Pop-Up oldalak**

A pop-up oldalak különböző figyelmeztetéseket és információkat tartalmaznak, amelyek segíthetnek a felhasználóknak a megfelelő információk megszerzésében, például új funkciók bevezetéséről, emlékeztetők vagy felhasználói visszajelzések kérése.

**Cél**: Emlékeztetni a felhasználót egy közelgő határidőre.

**Példa Pop-up tartalom:**

⏰ Emlékeztető: Közeleg egy határidőd!

A(z) "Weboldal dizájn koncepció leadása" feladat határideje: **2024.12.20**.

**Ne felejtsd el befejezni időben!**

[Feladat megtekintése] [Emlékeztess később]

**Megjelenése:** Akkor jelenhet meg, amikor a felhasználó belép az alkalmazásba egy közelgő határidő előtt. A Pop-up értesítéseket a saját profil fülön tudja ki és bekapcsolni. Beállíthatja, hogy a határidő lejártja elött mennyivel jelenjen meg.

**15. Admin (CRUD műveletek)**

Az adminisztrációs oldal olyan központi vezérlőfelület, amely a rendszer hatékony kezelését és ellenőrzését szolgálja. Az adminisztrátorok a következő funkciókat érhetik el:

1. **Felhasználói fiókok kezelése**: Új felhasználók hozzáadása, meglévők módosítása, jogosultságok kiosztása, valamint fiókok törlése.
2. **Tartalomkezelés**: A rendszerbe feltöltött tartalmak szerkesztése, jóváhagyása vagy eltávolítása.
3. **Felhasználói aktivitás nyomon követése**: Részletes naplók megtekintése a felhasználók tevékenységeiről a rendszerben.
4. **CRUD műveletek**: Adatok létrehozása, megtekintése, módosítása és törlése a rendszer különböző moduljaiban.